ब्राह्मण देवता बड़े दुःखी हुए। उनकी सुखी जीवन की सारी योजनाएँ धूमिल हो चुकी थीं। अगले दिन वह फिर उसी स्थान पर भिक्षा माँगने लगे। संयोगवश श्रीकृष्ण व अर्जुन फिर उस मार्ग से जा रहे थे। अर्जुन को आश्चर्य हुआ। स्वर्ण मुद्राओं से भरी थैली मिलने के बाद भी वह भिक्षा क्यों माँग रहे हैं। उसने ब्राह्मण देवता से पूछा तो उन्होंने सारा वृत्तांत कह सुनाया। अर्जुन ने उन्हें एक हीरा दिया। ब्राह्मण देवता अर्जुन को धन्यवाद कर चल दिये। हीरे को कभी एक हाथ में उछालते, कभी दूसरे में। मन में वही सोच रहे थे कि इस हीरे को बेचकर घर बनाऊँगा, बच्चों और ब्राह्मणी को अच्छा भोजन व कपड़े दूँगा। अचानक उनका पाँव एक खड्ढ़े में पड़ा, हीरा हाथ से छूटकर पास बहती नदी में जा गिरा। ब्राह्मण देवता फिर अपनी किस्मत को कोसने लगे।